Overwatch

Overwatch var et lagbasert førstepersonsskytespill utviklet og publisert av Blizzard Entertainment. Det ble utgitt 24. mai 2016 for Microsoft Windows, PlayStation 4, Xbox One og 15. oktober 2019 for Nintendo Switch. I Overwatch spilte spillere i to lag på seks stykk, hvor hver spiller valgte sin helt fra en liste forskjellige figurer med unike egenskaper. Da Titan ble kansellert i 2014, ble gruppen bak det inspirert av suksessen til førstepersonsskytespill som Team Fortress 2 og populariteten til MOBA-spill og skapte et heltebasert skytespill som fokuserte på samarbeid. Noen konsepter fra det kansellerte Titan-prosjektet er brukt i Overwatch.

Overwatch er Blizzards fjerde spillfranchise og ble kunngjort på BlizzCon i 2014. Når det ble utgitt, fikk spillet god mottakelse, og vant blant annet «Game of the Year»-prisen på 2017 DICE Awards.

Spillet ble gjort utilgjengelig 3. oktober 2022 for å gi plass til den ukonvensjonelle oppfølgeren Overwatch 2.
 Spilloversikt 
Overwatch var et førstepersonsskytespill hvor spillere spilte med og mot andre spillere på lag av seks spillere, med mindre man valgte modus som inkluderer robotspillere. Spillet var utgitt på forskjellige plattformer og hadde senere støtte for spilling på tvers av plattformer. 9. juni 2021 ble det kunngjort at i en kommende oppdatering så kunne spillere som spiller på PC spille med venner på forskjellige konsoller, hvor de da spiller uten hjelpemidler (som var tilgjengelige for konsollspillere) på PC-servere mot andre PC-spillere.

Mange av spillets konsepter ble videreført i etterkommeren Overwatch 2, inkludert blant annet helter, spilldesign, kart, utseendemessig innhold og modus.

 Modus 

 «Quick Play» var en grunnleggende 6-mot-6 spillmodus, som inneholdt karttypene «Assault», «Escort», «Hybrid» og «Control». «Role Queue» ga spillerne valg om hvilke roller de hadde lyst til å spille, og de ble tildelt en rolle fra sine valg når de fant et ledig spill i «Quick Play».
 «Competitive Play» var nokså lik «Quick Play», men kom med et rangeringssystem hvor spillerens rangering økte og sank avhengig av seier og tap. I motsetning til «Quick Play», blir kartene (utenom «Control»-kart) spilt til én side har gjort det desidert bedre enn den andre, da disse karttypene var asymmetriske. Det finnes «Competitive Play» med både «Role Queue», hvor spilleren ble rangert etter rollen sin, og «Open Queue», som lot spillere spille uten å være låst til én rolle og ga en generell rangering uavhenging av roller.
 «Arcade» var en kolleksjon uformelle ekstramodus. Dette inkluderte spilltyper som «Capture the Flag», «Deathmatch», én-mot-én, tre-mot-tre og flere modus, ofte sammen med forskjellige begivenheter samsvarende med faktiske arrangementer som allehelgensaften, jul og kinesisk nyttår. Her var det også spillerskapte spillmodus i form av «Workshop» i en egen undermeny.
I vanlig «Quick Play» og «Competitive Play» hadde hvert spill seks spillere på hvert lag, til en total av tolv spillere i hvert spill. Hovedpoenget med spillet var å fullføre oppgaven til banen spillrunden foregikk på, som varierer med hvilken kategori banen var i.

 «Assault»-baner innebar at «Attack»-laget måtte ta kontroll av to områder (i rekkefølge) beskyttet av «Defend»-laget. Dette er ofte nevnt i andre spill som «Control Points». Disse banene i Overwatch tok plass i Japan, Paris, Egypt, Russland og på månen. Banene Paris og Horizon Lunar Colony (månen) ble gjort utilgjengelige i «quick play» 15. mars 2022. Disse banene var også utilgjengelige i «competitive play» siden slutten av 2019.
 «Escort»-baner innebærer at «Attack»-laget må dytte et «Payload» lineært til enden av kartet, hvor det er flere mindre punkter som kan bli beskyttet av «Defend»-laget. Disse banene tar plass i Australia, Cuba, Gibraltar, Italia, Mexico og USA.
 «Hybrid»-baner er en slags kombinasjon av «Assault» og «Escort», hvor «Attack»-laget først må kapre et område, for så å dytte et «Payload» i likhet med «Escort»-kart. Disse banene tar plass i London, Tyskland, USA og i en fiktiv by i nærheten av Nigeria.
 I «Control»-banene er begge spillere på «Attack»-lag som kjemper for kontroll på étt område på et symmetrisk kart. Hver av disse banene har tre forskjellige steder, og vinneren avgjøres best av tre. Disse banene tar plass i Hellas, Irak, Kina, Nepal og Sør-Korea.

Spillerne blir tatt tilbake til sin respektive lagbase 10 sekunder etter «død», hvor tiden kan bli lengre i «Overtime»-stadiet. «Overtime» (overtid) er stadiet hvor spillerne er gått tom for tid, men det fortsatt er motstandere på objektivet.

 Kommunikasjon 
I Overwatch var det flere forskjellige måter å kommunisere med andre spillere. På PC kunne spillerne sende tekstmeldinger til sitt lag, sin lukkede gruppe eller til begge lagene, noe konsollspillere i utgangspunktet ikke kan. Spillerne kunne også bli med i en stemmechat med sitt lag eller sin lukkede gruppe. Det forekom også ferdigskrevne meldinger som «I need healing!» og «Group up with me!» i alle figurenes stemmer, som også noen ganger ble brukt til å erte sine lagkamerater. Det var et rapporteringssystem i Overwatch som lot spillere sende beskjed til selskapet angående dårlig oppførsel, støtende brukernavn og juksing. Dette kunne medføre til at den støtende spilleren ble bannlyst fra spillet, eller at den ikke kunne kommunisere som vanlig.

 Helter 

I Overwatch fantes det 32 forskjellige spillerfigurer («heroes»). Alle hadde forskjellige våpen og egenskaper, og var kategorisert enten som «Damage», «Tank» eller «Support». Spillet hadde opprinnelig 21 helter ved utgivelse, hvor elleve ble lagt til fortløpende. Alle heltene har en bakgrunnshistorie som ofte binder dem sammen til andre figurer, eventuelt deres motivasjoner i universet til Overwatch.

De aller fleste spillbare heltene i Overwatch er menneskelige, men det er også en gorilla, en hamster og forskjellige typer «omnics», som er en type robot med kunstig intelligens.

 Roller 
Det er tre forskjellige typer figurer i Overwatch: «Damage», «Tank» og «Support». Disse kategoriserer de forskjellige heltene med lignende egenskaper som kan bruke til å beskrive dem og deres spillopplevelse. I «Quick Play» og delvis i «Competitive Play» blir spilleren tildelt en rolle de må velge helter fra, ved hjelp av «Role Queue»

 «Damage»-helter hadde ofte flere bevegelsesevner og er kjent for å kunne gjøre mye skade, men har relativt lite å beskytte seg med. Dette inkluderte også helter som hadde egenskaper basert på å beskytte spesifikke områder eller som kunne skape en slags flaskehals i løpet av spillets gang. I juni 2018-oppdateringen 1.25, ble «Damage»-kategorien satt sammen av de tidligere rollene «Attack» og «Defense», som tok antallet roller fra fire, ned til tre. Symmetra, en tidligere «Support»-helt, ble også omgjort til en «Damage»-helt i denne oppdateringen.
 «Tank»-helter hadde som regel mer helsepoeng enn andre figurer og ofte evner til å skape skjold og lignende for å beskytte sine lagkamerater, dog noen «tanks» hadde mer evner til å forstyrre fienden i stedet for å direkte beskytte sitt lag.
 «Support»-helter hadde verktøy som hjelper sitt lag og forstyrrer sine motstandere. De gjorde som oftest ikke mye skade og hadde heller ikke så mye liv, men kunne snu kampen ved å styrke sitt lag med helbredelse og forsterkelser.

+Helter i OverwatchAliasRolleNasjonalitetAvslørtLagt til i spilletTracerDamage1Britisk7. november 2014 (da Overwatch ble kunngjort)24. mai 2016 (Overwatch utgitt)ReaperDamage1AmerikanskWidowmakerDamageFranskPharahDamage1Egyptisk, kanadiskReinhardtTankTyskMercySupportSveitsiskTorbjörnDamage2SvenskHanzoDamage2JapanskWinstonTankMånenZenyattaSupportNepalskBastionDamage2UkjentSymmetraDamage3IndiskZaryaTankRussisk6. mars 2015Cassidy4Damage1AmerikanskSoldier: 76Damage1Amerikansk7. juli 2015LúcioSupportBrasiliansk5. august 2015RoadhogTankAustralsk22. september 2015JunkratDamage2AustralskD.VaTankSørkoreansk6. november 2015MeiDamage2KinesiskGenjiDamage1JapanskAnaSupportEgyptisk12. juli 201619. juli 2016SombraDamage1Meksikansk4. november 201615. november 2016OrisaTankNumbani, fiktiv afrikansk bystat nær Nigeria2. mars 201721. mars 2017DoomfistDamage1Nigeriansk6. juli 201727. juli 2017MoiraSupportIrsk3. november 201716. november 2017BrigitteSupportSvensk (datter av Torbjörn)28. februar 201820. mars 2018Wrecking BallTankMånen, australsk28. juni 201824. juli 2018AsheDamageAmerikansk2. november 201813. november 2018BaptisteSupportHaitisk25. februar 201919. mars 2019SigmaTankNederlandsk22. juli 201913. august 2019EchoDamageSveitsisk, singaporsk18. mars 202014. april 2020
1Opprinnelig «Attack», 2Opprinnelig «Defense», 3Opprinnelig «Support», 4Opprinnelig «McCree»

 Navneendring av spillerfigur 
Etter søksmålet rundt Activision Blizzard, moderselskapet til Blizzard Entertainment, ble det kunngjort at navnet til spillerfiguren Jesse McCree skulle bli endret, ettersom figuren er navngitt etter en person som er knyttet til søksmålet. Navnet som erstattet «Jesse McCree» er «Cole Cassidy», som trådte i kraft 26. oktober 2021.

 Competitive Play 
«Competitive Play» var et rangeringssystem hvor spillere i Overwatch kan sette sine ferdigheter på prøve, hvor de ble tildelt en rangering som økte og sank avhengig av seier og tap. Å spille «Competitive Play» kunne ofte ta lenger tid enn den mer uformelle «Quick Play», da begge lag skulle prøve begge lagroller i det asymmetriske oppsettet av de forskjellige banene. Dette gjaldt ikke «Control»-kart, da banen var symmetrisk og vinnerlaget var det første til to poeng.

«Competitive Play» hadde to køer som spillere kunne stille seg i. Den ene var «Role Queue», hvor spilleren måtte velge hvilke roller de ville stille seg i kø for, og «Open Queue», hvor spillerne ikke var låst til en rolle i løpet av spillet.

«Competitive Play» var delt opp i «seasons» (sesonger), hvor hver sesong varte omtrentlig to til tre måneder. Sesonger var i utgangspunktet satt til å starte sammen med større oppdateringer til spillet som nye helter, kart eller andre systemer. Sesong 21 la til «hero bans», som gjorde at noen helter ikke var spillbare i «Competitive Play». Det systemet var ikke med i de senere sesongene.

 Skill Rating 

I starten av hver nye sesong måtte spillerne spille opp til 10 runder (5 for «Role Queue»), der spillet anslo deltagerens «Skill Rating» (ferdighetsnivå, ofte forkortet som SR) på en skala fra én til 5000, der 5000 er høyeste nivå. Spillerens ferdighetsnivå ville da si hvor den var plassert i «tiers» (nivå), hvor det var syv forskjellige.
NivåNorsk oversettelseLaveste rangHøyeste rang«Bronze»Bronse0 (vises som «<500»)1499«Silver»Sølv15001999«Gold»Gull20002499«Platinum»Platina25002999«Diamond»Diamant30003499«Master»Mester35003999«Grandmaster»Stormester40005000
Når spillerne deltok i «Role Queue», ville de få et ferdighetsnivå for hver av de tre rollene de har køet opp som. Spillere som deltok i «Open Queue» får ett generelt ferdighetsnivå.

Om spilleren hadde et ferdighetsnivå som er et av de 500 høyeste i sin region etter 25 kamper, ble vedkommende tildelt tittelen «Top 500», som vil vises på deres profil og «Competitive»-emblem.

 Competitive Points 
Ved å spille og rangere seg i Overwatch, fikk spillerne også «Competitive Points», en valuta som ble brukt til å kjøpe gylne våpen til de forskjellige heltene i spillet, våpen som hadde samme funksjon som de uforgylte, men så annerledes ut. Disse poengene hadde ingen annet bruk, og hadde generelt en maksimalkapasitet på 6000..

 E-sport 
Overwatch ble spilt i e-sportsturneringer arrangert offisielt av Blizzard og av private brukere. Toppnivået av Overwatch-e-sport var Overwatch League, som hadde sin første sesong i 2018 og som senere fortsatte med utgivelsen av Overwatch 2.

 Referanser 

 Eksterne lenker 


Kategori:Overwatch
Kategori:Windows-spill
Kategori:PlayStation 4-spill
Kategori:Xbox One-spill
Kategori:Dataspill fra 2016
Kategori:Dataspill utviklet i USA
Kategori:D.I.C.E. Awards-vinnere
Kategori:Opphør i 2022
Kategori:Dataspill lagt til London
Kategori:Dataspill lagt til Sydney